[ca] Aquest document referent al treball de fi de grau presenta el disseny i l'aplicació d'un algorisme de feedback per una aplicació de peatge dinàmic urbà. Aquest algorisme permet monitorar i reduir la congestió del trànsit i les emissions contaminants derivades d'aquest, en una certa franja horària i al centre de la ciutat de Barcelona. L'algorisme desenvolupat es presenta com un sistema de tarifació dinàmic, variable dins de la franja horària d'aplicació, que pretén ser una política urbana eficaç que es pugui implementar a Barcelona a curt termini. Aquesta política de tarifació s'anomena a la literatura com cordon pricing, road pricing o urban tolling, entre molts altres. El mot que s'emprarà en aquest document serà la traducció al català del terme genèric urban tolling, conegut com a peatge urbà. Cal notar que quan es parla de peatge urbà, genèricament, significa cobrar un peatge en una àrea urbana. Els altres termes mencionats ens parlen de formes concretes de cobrar aquest peatge, com pot ser cobrar un peatge segons si s'entra o se surt d'una àrea, delimitada amb un cordó imaginari, o bé segons el tipus de carretera que s'estigui usant, com pot ser el cas de les autopistes i altres carreteres. El peatge urbà dissenyat té com a objectiu desincentivar l'ús del vehicle privat en l'àrea congestionada definida, fomentar el transport públic i reduir les emissions contaminants dels òxids de nitrogen, NOx, permetent millorar la qualitat de l'aire urbà. Aquesta estratègia emprada com a política per reduir l'ús dels vehicles privats no és l'única que existeix. Actualment, a Barcelona ja se n'apliquen diverses, com és el cas de la ZBE, els carrils per a busos o les zones de vianants. Nombrosos estudis han conclòs que vora l'any 2050 més de la meitat del planeta s'haurà desplaçat des d'entorns rurals cap als àmbits urbans. El fet de poder controlar la congestió i la generació de les emissions dels vehicles privats, és, doncs, un tema d'especial importància, sobretot en el cas de Barcelona, ja que es tracta de la ciutat Europea amb més densitat de cotxes i motos per km2. L'enfocament d'aquest projecte consisteix a aplicar aquesta política de peatge urbà, en una franja horària, i en l'àrea congestionada establerta, per així poder afirmar i suggerir la viabilitat d'aquesta política de peatge urbà a Barcelona com a estratègia de reducció de la congestió i/o les emissions derivades del trànsit. Així, doncs, els resultats d'aquest treball permeten concloure que establir un peatge urbà a Barcelona, pot suposar un instrument potent gràcies al fet de permetre reduir el trànsit i l'impacte mediambiental en l'àrea congestionada millorant la qualitat de l'aire dels residents i assolint els compromisos europeus en termes d'emissions a les zones urbanes.

[en] This document pertaining to the final degree project presents the design and ap- plication of a feedback algorithm for a dynamic urban tolling application. This algorithm allows monitoring and reducing traffic congestion and the resulting pollu- tant emissions in a certain time frame and in the center of the city of Barcelona. The developed algorithm is presented as a dynamic pricing system, variable wit- hin the application time frame, intended to be an effective urban policy that can be implemented in Barcelona in the short term. This pricing policy is referred to in the literature as cordon pricing, road pricing or urban tolling, among many others. The term used in this document will be the Catalan translation of the generic term urban tolling, known as urban toll. It should be noted that when we talk about urban tolling generically, it means charging a toll in an urban area. The other terms mentioned refer to specific ways of charging this toll, such as charging a toll whether entering or exiting an area, delimited by an imaginary cordon, or according to the type of road being used, as in the case of highways and other roads. The designed urban toll aims to discourage the use of private vehicles in the defined congested area, promote public transport, and reduce pollutant emissions of nitrogen oxides, NOx, thus improving the quality of urban air. This strategy used as a policy to reduce the use of private vehicles is not the only one that exists. Currently, in Barcelona, several are already applied, such as the ZBE, bus lanes, or pedestrian areas. Numerous studies have concluded that by the year 2050 more than half of the planet will have moved from rural environments to urban areas. Therefore, being able to control congestion and the generation of emissions from private vehicles is a particularly important issue, especially in the case of Barcelona, as it is the European city with the highest density of cars and motorcycles per km2. The approach of this project is to apply this urban tolling policy in a specific time frame, and in the established congested area, to be able to affirm and suggest the viability of this urban tolling policy in Barcelona as a strategy to reduce congestion and/or emissions derived from traffic. In conclusion of the work, mention the results of the dynamic tolling. Thus, the results of this work allow us to conclude that establishing an urban toll in Barcelona can be a powerful tool thanks to its ability to reduce traffic and environmental impact in the congested area, improving the air quality for residents and meeting European commitments in terms of emissions in urban areas.